«Teeme kähku,» sosistab ta mulle kõrva. «Mul muud plaanid.»  Ega ma arvanudki, et ta Havannasse muuseumi tuli.  Väljapanek on tüüpiline: fotod, fotod, vana sinel, fotod, fotod, poolik žiletitera, mida Castro kuues lähim sõber kunagi võis, aga ei pruukinud kasutada, fotod, fotod. Väljume majast ja jõuame eri masinate väljapanekuni. Charl selgitab mõne sõnaga tankide ja lennukite mudeleid ja tausta, kuni jõuame mingi lennukiromu juurde. Charl viipab käega: «U 2, mis siin alla pommitati, Sigade lahte tead?»